## აჭარის ავტონომიური რესპუბლიკის მთავრობის საქვეუწყებო დაწესებულება საარქივო სამმართველოს

***საშუალოვადიანი სამოქმედო გეგმა***

**(2016-2019წლები)**

## პრიორიტეტი: საარქივო ფონდის დაცულობის და დოკუმენტების ხელმისაწვდომობის უზრუნველყოფა

**პრიორიტეტის დასაბუთება**

საარქივო სამმართველოს 2016-2019 წლების საშუალოვადიანი პრიორიტეტია საარქივო სფეროს განვითარების ხელშეწყობა, საარქივო დარგში ეფექტური პოლიტიკის გატარება, აჭარის ავტონომიური რესპუბლიკის ტერიტორიაზე არსებული საარქივო ფონდის განვითარება, შევსება, თანამედროვე სტანდარტების შესაბამისად დაცვა და დაინტერესებული პირებისათვის საარქივო მასალებზე წვდომის უზრუნველყოფა.

**პრიორიტეტის საშუალოვადიანი მიზანი:**

* აჭარის ავტონომიური რესპუბლიკის ადმინისტრაციულ ტერიტორიაზე საარქივო სფეროში ერთიანი სახელმწიფო პოლიტიკის გატარება;

 საარქივო მასალების შევსება, თანამედროვე სტანდარტების შესაბამისი დაცვა,

 ელექტრონული ბაზის შექმნა და ხელმისაწვდომობის უზრუნველყოფა.

 **ძირითადისამოქმედოგეგმა:**

 საარქივო სამმართველო საშუალოვადიანი პრიორიტეტის ფარგლებში 2016-2019 წლებში

 განახორციელებს პროგრამას:

 **საარქივო ფონდის დაცვა, შენახვა, გაუმჯობესება.**

 **განხორციელების ვადები:** 2016-2019 წლები

 **პროგრამის ბიუჯეტი:**

|  |  |  |  |  |  |
| --- | --- | --- | --- | --- | --- |
| დასახელება | სულ | 2016 წელი | 2017 წელი | 2018 წელი | 2019 წელი |
| აჭარის ა/რ ბიუჯეტი | 7810360 | 1997590 | 1937590 | 1937590 | 1937590 |
| **ქვეპროგრამა 1-,,საარქივო სამმართველოს მართვა და მომსახურების მიწოდება“** | 6496400 | 1624100 | 1624100 | 1624100 | 1624100 |
| **ქვეპროგრამა 2-,,საარქივო დოკუმენტების დიგიტალიზაცია და ელექტრონული არქივის შექმნა“** | 773960 | 193490 | 193490 | 193490 | 193490 |
| **ქვეპროგრამა 3-,,საარქივო საცავების რეაბილიტაცია“** | 540000 | 180000 | 120000 | 120000 | 120000 |
| სულ ბიუჯეტი: | 7810360 | 1997590 | 1937590 | 1937590 | 1937590 |

**პროგრამის მიზანი:**

აჭარის ავტონომიური რესპუბლიკის ადმინისტრაციულ ტერიტორიაზე საარქივო სფეროში ერთიანი პოლიტიკის გატარება, საარქივო მასალების სტანდარტების შესაბამისი დაცვა, ელექტრონული ბაზის შექმნა, ხელმისაწვდომობის უზრუნველყოფა.

**პროგრამის აღწერა:**

* **ქვეპროგრამა 1-,,საარქივო სამმართველოს მართვა და მომსახურების მიწოდება“** აჭარის ავტონომიური რესპუბლიკის ტერიტორიაზე არსებული საარქივო ფონდის განვითარება, შევსება, აღწერა, ცენტრალიზებული წესით აღრიცხვა, დაცვა და გამოყენება. დაზიანებული დოკუმენტების რესტავრაცია, დოკუმენტების მეცნიერულ-ტექნიკური დამუშავება, არქივში დაცული დოკუმენტების საფუძველზე იურიდიულ და ფიზიკურ პირებზე მომსახურების გაწევა. ისტორიულად ღირებული საარქივო დოკუმენტების გამოფენის მოწყობა. ურთიერთ თანამშრომლობა საზღვარგარეთის არქივებთან და საქართველოს შესახებ არსებული დოკუმენტების შემოტანა. ისტორიის ამსახველი მასალების გამოვლენა ჟურნალისა და ბუკლეტების გამოსაცემად. სამეცნიერო კონფერენციების მოწყობა.
* **ქვეპროგრამა 2-,,საარქივო დოკუმენტების დიგიტალიზაცია და ელექტრონული არქივის შექმნა“** საარქივო დოკუმენტების დასკანირება, დასკანირებული ფაილების ტექნიკური დამუშავება, ტექნიკური რევიზია, ანოტირება, ელექტრონული ფაილების თავმოყრა სპეციალურ პროგრამაში- ,,საარქივო დოკუმენტების ელექტრონული რეესტრი“.
* **ქვეპროგრამა 3-,,საარქივო საცავების რეაბილიტაცია“ -**სარემონტო სამუშაოების ხარჯთაღრიცხვის შედგენა, სარემონტო სამუშაოების განხორციელება.

**პროგრამის მოსალოდნელი (საბოლოო) შედეგი:**

* აჭარის ავტონომიური რესპუბლიკის ადმინისტრაციულ ტერიტორიაზე საარქივო სფეროში გატარებულია ერთიანი სახელმწიო პოლიტიკა;

საარქივო ფონდი დაცულია თანამედროვე სტანდარტების შესაბამისად. შექმნილია ელექტრონული არქივი. გაუმჯობესებულია საარქივო მასალების ხელმისაწვდომობა და მომსახურების უზრუნველყოფა.